Familienuus 387 - Oostelike Sinode van die NG Kerk
Die eerste reën begin val – lekker!
Mag jou bediening vol wees van die nuwe energie wat jy daar insit. Mag die Here jou seën met vrug op jou werk.
Ons kollega, Jan Venter van Pierre van Ryneveld, het 'n beroep na Clarens ontvang.
PENSIOEN : STERFTEVOORDELE EN BENOEMINGSVORM
Ons het 'n dokument saamgestel wat die situasie uitspel wanneer 'n leraar in die bediening te sterwe kom. Ek hoop jou familie kry dit nie gou nodig nie…
Van jou familie gepraat: 'n voltooide benoemingsvorm is naas jou testament die heel belangrikste dokument. Ons heg hierdie dokument ook aan.
Ons gee twee dokumente met inligting oor die TERS-aansoeke. Maak by julle ouditeur seker wat julle posisie hieroor is.
Die NG Kerk het diep oortuigings oor ons missionale kerkwees. Daar is 'n span wat besig is om uitvoerig hieraan aandag te gee. Ons gee hier inligting wat tydens die onlangse vergadering van die ASM beskikbaar gestel is. Frikkie Coetzee van Lux Mundi is die voorsitter van ons Sinode se span wat hiermee werk. Kontak hom gerus by fcoetzee@luxmundi.org.za .
Ons Sinodehuis se personeel werk weer meestal vanaf die Sinodehuis. Ons beperk tans die kantoorure vir besoekers tot 08:00 – 13:00.
Onthou asseblief om die inligting op ons webwerf www.sinoos.co.za te benut.
COVID19 VLAK 1
Ons het inligting ontvang rakende die voorskrifte tydens vlak 1 ten opsigte van kerklike aktiwiteite. Ons heg die Staatskoerant aan asook 'n mooi uiteensetting wat deur Wes-Kaapland voorberei is. Skakel steeds met jou plaaslike owerheid en SAPD om met mekaar uitklaring hieroor te kry.
Ons gee 'n lys van kerklike dae in 2021 vir gebruik in die opstel van julle kalender. Met vanjaar se deurmekaar-dae is die goeie nuus dat dit lyk asof Kersfees steeds vir 25 Desember beplan word…
Ons gee die inligting wat ons vanaf Bestmed ontvang het ten opsigte van die nuwe jaar se premies en voordele.
Bybel-Media se nuusbrief hou ons op datum met die nuutste publikasies. Lees meer oor die verskeidenheid Bybels wat in Bybeljaar 2020 uitgegee word.
Toerustingsgeleenthede is deesdae volop. Ons gee hier skakels na seminare en materiaal:
Begeleiers van 'n Bedieningsdiagnose in Gemeentes
SUID-AFRIKAANSE RAAD VAN KERKE
Die strukture van die SARK het in die onlangse verlede nie lekker gefunksioneer nie. Hulle is besig om die los drade weer op te tel. Die NG Kerk is deel van die SARK – en daar is 'n versoek dat elke Sinode persone sal stuur om 'n byeenkoms op 3 November in Kemptonpark hieroor by te woon.
Indien jy hierin belangstel, kan jy die Sinodehuis kontak. Ons help jou graag met besonderhede hieroor.